GS-Hydro valgte TESS som eneforhandler

**I.M.M. Interpump har inngått avtale med TESS om distribusjon av flensesystemer og rørløsninger i Norge.**

Rettighetene til det finske selskapet GS-Hydros flenser og rørsystemer ble overtatt av det italienske selskapet IMM Interpump i desember 2017. Disse produktene har TESS nå inngått avtale om enerettighetene til i Norge.

GS-Hydro er den originale leverandøren av ikke-sveisede flenseløsninger tilpasset for hydraulikksystemer og andre områder innen både høy- og lavtrykk. Systemet reduserer totalkostnader og gir betydelige tekniske fordeler til kunder i mange industrier.

Flensene og rørsystemene er særlig egnet til områder som krever stor grad av renhet og presisjon med hensyn til blant annet lekkasjer.

- For kundene våre, særlig innen olje og gass og maritim industri, er dette meget gode løsninger som vi er glade for å kunne tilby, sier Lars- Otto Fredriksen, divisjonssjef for slanger og ledningskomponenter i TESS.

*For ytterligere informasjon, kontakt:*

*Lars-Otto Fredriksen*

*lof@tess.no*

*+47 957 67 695*